Landbo Thy og Landboforeningen Limfjord holder onsdag aften informationsmøde på Morsø Landbrugsskole. Her er foreningernes medlemmer inviteret til møde med repræsentanter fra den krakkede Fjordbank Mors og Finansiel Stabilitet.

Ved mødet vil landmændene blive orienteret om situationen omkring Fjordbank Mors. Visti Nielsen fra Finansiel Stabilitet og Torben Sørensen, Fjordbank Mors vil orientere om, hvad der sker, og hvordan man skal forholde sig. Efterfølgende vil Kristian Hedeager Nielsen, Centrovice Fyn, fortælle om erfaringerne i forbindelse med Fiona Bank på Fyn, der i 2009 indgik en aftale med Finansiel Stabilitet. Mødet på Morsø Landbrugsskole begynder kl. 19.00.